[{"text_idx": "#000004", "text": "Hedfan yn uchel \u2013 olion cnydau newydd a ddarganfuwyd gan y Comisiwn Brenhinol yn cael sylw ar The One Show"}, {"text_idx": "#000005", "text": "Ddydd Mawrth diwethaf, ar o\u0302l wythnosau o dynnu lluniau nifer anhygoel o olion cnydau newydd sy\u2019n tystio i fodolaeth llu o safleoedd archaeolegol anghofiedig yng Nghymru, cyfarfu Dr Toby Driver, ymchwilydd o\u2019r awyr y Comisiwn Brenhinol, a\u0302\u2019r newyddiadurwraig Lucy Siegle a chriw The One Show i rannu rhai o\u2019i ddarganfyddiadau. Y man cyfarfod oedd Goginan, ger Aberystwyth, Ceredigion, lle mae\u2019r sychder wedi datgelu\u2019n hynod o eglur grug ffos ddwbl o\u2019r Oes Efydd Gynnar a gafodd ei ddefnyddio\u2019n ddiweddarach ar gyfer claddedigaethau canoloesol. Ar yr un diwrnod, daeth plant o\u2019r ysgol gynradd leol, Ysgol Penllwyn, i archwilio\u2019r safle gyda chaniata\u0302d caredig y tirfeddiannwr, Kathy Price. Yn y prynhawn, ymunodd Lucy a\u0302 Toby ar daith hedfan i ymchwilio ymhellach i safleoedd archaeolegol newydd eu darganfod yn ardal Hwlffordd."}, {"text_idx": "#000006", "text": "I ddilyn hanes Toby a\u2019r ti\u0302m, daliwch i fyny gyda\u2019r One Show nos yfory, Nos Fawrth 24 Gorffennaf.\nSychder ledled Cymru yn datgelu mwy o henebion archaeolegol coll"}, {"text_idx": "#000009", "text": "Mae dau gylch crug consentrig Goginan i\u2019w gweld yn glir fel olion cnydau yn sgil y sychder mawr eleni."}]